- Թուրքիայի նկատմամբ ԱՄՆ-ի քաղաքականության մեջ էական փոփոխություններ չեմ ակնկալում, բայց հնարավոր են որոշակի վերաշեշտադրումներ, վերաձևում ներ: Պատահական չէ, որ հատկապես վերջին տարիներին ԱՄՆ-ի և Թուրքիայի միջև բավական անվստահելի մթնոլորտ էր տիրում: Կարելի է ասել` Թուրքիան իր համար շահեկան դիրքերի ամրագրումը (արտաքին, տարածաշրջանային քաղաքական հավակնությունները) չէր կարողանում կարգավորել թուրք-ամերիկյան հարաբերությունների ուղեգծի մեջ: ԱՄՆ-ը այստեղ սահմանափակում էր Թուրքիայի հնարավորությունները, և դա Թուքիայի կողմից ընկալվում է որպես իր դեմ դավադրություն, որն էլ իր անդրադարձն է ունենում այդ երկու երկրների հարաբերությունների վրա: Երբ քննում ենք հասարակական-քաղաքական քննարկումները, մամուլի, փորձագիտական դիտարկումները, տպավորությունն այնպիսին է, թե Թրամփի ընտրությամբ Թուրքիան ԱՄՆ-ի հետ հարաբերությունները ինչ-որ նոր հարթություն տեղափոխելու ելք է տեսնում: Այսինքն նոր հնարավորություն` նաև որոշակի ռիսկերով: Ամեն ինչ կախված է նրանից, թե Թրամփն ինչպիսի վարչակազմ կձևավորվի: Բայց չեմ էլ կարծում, թե Թուրքիայի նկատմամբ ԱՄՆ-ի քաղաքականության մեջ էական փոփոխություններ կլինեն: Կարելի է ասել` Թուրքիայում ԱՄՆ-ի նոր նախագահին դիտարկում են «նախկինից ավելի վատ հնարավոր չէ» բանաձևով: